Likoloi tsa lapeng li tla hlahisoa ka nako mang? Neng? Mathata a simologa fa batsadi ba utlwa gore ngwana wa bone o na le bothata jwa tlhaloganyo. Sirkka o gakologelwa jaana: “Fa nna le monna wa me re ne re utlwa gore morwadiarona o na le bolwetse jwa Down syndrome, re ile ra ikutlwa jaaka e kete re wetswe ke ntlo ya bo ya re ribegetsa.” Mmaagwe Markus, e bong Anne a re: “Fa ke ne ke bolelelwa gore morwaake o ne a tlile go nna le bothata jwa tlhaloganyo, ke ne ke ipotsa gore batho ba bangwe ba ne ba tlile go mo tsaya jang. Mme ka bonako fela ke ne ka tlogela go tshwenyega ka seno mme ka tlhoma mogopolo mo dilong tse a di tlhokang le se nka kgonang go mo direla sone.” Irmgard le ene o ne a ikutlwa ka tsela e e tshwanang. A re: “Fa dingaka di ne di mpolelela ka bothata jwa morwadiake e bong Eunike, ke ne ke akanya fela ka kafa nka thusang mosetsanyana wa me ka teng.” Ke eng se batsadi ba ba tshwanang le Sirkka, Anne le Irmgard ba ka se dirang fa ba sena go utlwa gore ngwana wa bone o na le bothata jono?